Toimintakertomus 2018

Lastenneurologian hoitajat ry (Lane)

**Yhdistysasiat**

**Yhdistyksen jäsenmäärä**

Yhdistys perustettiin 20.10.2011 Turussa ja rekisteröitiin Patentti- ja rekisterihallituksen yhdistysrekisteriin 8.3.2012. Vuoden 2018 lopussa yhdistyksellä oli 115 jäsentä. Vuoden 2018 alussa tuli voimaan EU:n tietosuoja-asetus ja vaikutus tietojen säilyttämiseen. Lane ry:n liittymiskaavakkeeseen lisättiin tieto jäsentietojen säilyttämisajasta, tieto henkilöistä, jotka rekisteriä käyttävät ja ohje, kuinka, keneltä ja missä ajassa jäsen voi tarkistaa hänestä kerätyt tiedot ja kuin jäsenen tulee toimia halutessaan poistaa omat tiedot. Vanhoille jäsenille lähetettiin asiasta tiedote jäsenkirjeessä.

**Hallitus ja yhdistyksen kokoukset**

Yhdistyksen hallituksessa toimivat vuonna 2018 varsinaisina jäseninä Johanna Olli/Turun yliopisto (varapuheenjohtaja ja kehittämispäällikkö), Ulla Nykänen/ SIUNSOTE (rahastonhoitaja), Elina Kainulainen/KYS, Anne-Mari Heikkinen/KYS, Tiina Marttila/HUS, Annikki Vanhala/ Valteri Tervaväylä, oppimis- ja ohjaamiskeskus/ Oulu (kotisivu- ja jäsenrekisterivastaava), Mervi Taipaleenmäki/OYS (sihteeri), Kristiina Aalto/HUS sekä varajäseninä Karoliina Kilponen/TAYS, Olivia Särkkä/HUS, Kristiina Nokelainen/TYKS, ja Mari Sipilä/OYS. Hallituksen puheenjohtajana toimi Päivi Kyllönen/OYS.

Yhdistyksen hallitus kokoontui vuoden 2018 aikana kaksi kertaa kasvotusten, piti kolme virtuaalista kokousta hallituksen sähköisessä Työhuoneessa ja kolme skype-kokouksta.

Yhdistyksen kevätkokous järjestettiin 26.4.2018 Turussa Lane ry:n koulutuspäivien yhteydessä. Syyskokous järjestettiin 9.11.2018 Helsingissä ja sen yhteydessä järjestettiin tutkimusklubi.

**Tiedottaminen**

Yhdistyksen kotisivujen Ajankohtaista-osioon päivitettiin lähes viikoittain ammatillisia meno-, luku- ja linkkivinkkejä sekä tiedotteita Lane ry:n toiminnasta. Yhdistyksen sivuilla käyntejä oli vuoden 2018 aikana yhteensä 22 576, keskimäärin 1881 käyntiä kuukaudessa:

jäsenhuoneeseen 269 käyntiä, Lehden sivuille 446 käyntiä, tietopankin sivuille 585 käyntiä, verkkopalstalle 155 käyntiä ja lukuvinkkien sivuille jopa 1226 käyntiä.

Yhdistyksen sähköpostilistan kautta tiedotettiin ajankohtaisista asioista kauden aikana jäsenille kolmekertaa jäsenkirjeellä.

Lanen omaa Lasten asialla – lehteä ei julkaistu 2018. Artikkeleita ja kirja-arvosteluja julkaistiin Lasten asialla lehden verkkosivuilla syksyn 2018 aikana.

**Talous**

Tilikauden ylijäämä oli tilikauden lopussa 8938,65€. Suurin tulon lähde oli huhtikuussa Turussa järjestetyt koulutuspäivät. Koulutuspäiville hankittiin kannatustuotteita myyntiin. Koulutuspäiviä edeltävästi järjestettiin jäsenhankintakamppanja.

Yhdistyksen toiminta rahoitettiin jäsenmaksutuloilla.Tulot käytettiin yhdistyksen toimintaan: hallituksen ja yhdistyksen kokousten kuluihin, tutkimusklubien järjestämiseen ja kotisivujen ylläpitoon.Yhdistyksen toiminta on vakiintunutta.

**Lastenneurologian potilaiden hoitotyön ja hoitajien ammatillisen osaamisen kehittäminen**

Lane ry järjesti koulutuspäivät 26.-27.4.2018 Turussa. Koulutuspäivien teemana oli vuorovaikutus lasten hoitotyössä ”Et sää mua kuulis”. Koulutuspäiville osallistui ennätysmäärä 123 henkilöä. Koulutuspäivät kiinnostivat myös muitakin kuin hoitoalan ammattilaisia. Osallistujissa oli mm. varhaiskasvatuksen, koulujen, lastensuojelun ja toimintaterapian ammattilaisia.

Koulutuspäivien vahvuutena oli vuorovaikutuksellisuus, toimivat järjestelyt, hyvin valittu aihekokonaisuus ja hyvät luennoitsijat.

Yhdistyksen jäseniä kannustettiin organisoimaan tutustumiskäyntejä muihin lastenneurologisiin yksiköihin. Tutustumiskäyntien ja muun kollegiaalisen konsultoinnin helpottamiseksi lastenneurologisten yksikköjen yhteystietoja kerättiin yhdistyksen kotisivuille.

Jäsenille on tiedotettu mahdollisuudesta jakaa omaa osaamistaan kirjoittamalla Lane ry:n omaan lehteen.

Tutkimusklubeja järjestettiin vuoden 2018 aikana Vaasassa ja yhdistyksen syyskokouksen yhteydessä. Lane ry oli mukana 10.11.2018 Sairaanhoitajaliiton ja Hotus yhdistyspäivässä miettimässä sairaanhoitaja työn asiantuntijuuden kehittämistä. Hallitus työsti Johanna Ollin johdolla voimauttavan valokuvan menetelmällä ”Hyvästä hoitajuudesta” videoteoksen, joka Johanna Olli esitteli Lane ry:n Turun koulutuspäivillä 2018.

Lane ry:n hallitus käynnisti keväällä vuoden 2019 koulutuspäivien suunnittelun yhdessä Jorvin sairaalan Lane ry:n jäsenten kanssa. Koulutuspäivien teemaksi valittiin potilasohjaus ja monikulttuurisuus lastenhoitotyössä.

**Lastenneurologian hoitotyön koulutuksen, johtamisen ja tutkimisen kehittäminen**

Lane ry myönsi vuonna 2018 kolmannen kerran apurahat, joka jaetaan vuoden 2019 puolella. Apuraha 3000€ myönnettiin Johanna Ollille anomuksen mukaisesti tutkimustyöskentelyyn tammi-helmikuussa 2019.

Lasten asialla palkinnon hakijoita ei ollut yhtään.

Lane ry:n apuraha ja Lasten asialla palkintojen sääntöjä muokattiin loppuvuodesta. Lasten asialla palkinnon haku muutetaan vuoden 2019 alusta jatkuvaksi. Tavoitteena on saada palkinnon hakijoita heti kun asia on ajankohtainen. Palkintoasiaa käsitellään kerran vuodessa ja palkinnon saaja/saajat julkaistaan Lane ry:n koulutuspäivien yhteydessä.

**Yhteiskunnallinen vaikuttaminen**

Lane ry teki yhteistyötä Epilepsialiiton, Ensitietoverkoston ja Lapsen oikeuksien viestintäverkoston kanssa. Lapsen oikeuksien verkosto toteutti lapsen oikeuksien päivän tapahtumia ja julkaisuja. mm. blogin lapsenoikeudet.fi – sivustolla. Lane ry:n hallituksen edustajat olivat mukana näiden suunnittelussa. Lane ry toimi aktiivisesti Leikkipäivä-verkostossa.

Yhdistys vaikutti sosiaalisessa mediassa varapuheenjohtajan kirjoittaman lastenneurologian hoitotyötä käsittelevän blogin kautta ja Lane ry:n oman Twitter-tilin kautta. Näin tuotiin esiin lastenneurologian hoitotyöhön ja lasten hyvinvointiin liittyviä asioita. Lane ry:n Twitter-tilillä oli vuoden 2018 lopussa 1712 seuraajaa*.* Jäseniä kannustettiin osallistumaan keskusteluun sosiaalisessa mediassa, mutta osallistuminen oli vähänlaista.

Lane ry:lle perustettiin Facebook-sivut, joissa jaetaan linkkejä tärkeistä lastenneurologian hoitotyöstä ja lasten hyvinvointiin liittyvistä asioista.